પંદર વર્ષનો એ દીકરો એટલી સહજતાથી તુંકારો વાપરે છે કે અમને કોઈને કંઈ અજુગતું લાગતું નથી. વર્ષો પહેલાં આ પરિસ્થિતિ હું મારા પરિવાર માટે નહોતી વિચારી શકતી. આજે પણ મારા પિયરમાં એ જ માન મોભો અને મર્યાદા પ્રમાણે જિંદગી જિવાય છે. પિયરમાં બધાં જ વિભક્ત પરિવારોમાં જીવે છે, પરંતુ ઉછેરમાં રહેલી અમુક આદતો હજુ સુધી કોઈનાથી છૂટતી નથી. તેની સામે અમારો સત્યાવીસ લોકોનો પરિવાર સૌને ફોરવર્ડ લાગે છે.